Travian

Travian je strategická webová počítačová hra nemeckej spoločnosti Travian Games GmbH hrajúca sa v bežnom internetovom prehliadači (nie je nutné stiahnutie alebo inštalácia). Princípom hry je rozvoj hráčových miest. Hra je situovaná do obdobia neskorej antiky. Hráč si môže vybrať jeden z národov: Rimania, Germáni a Galovia. Každý národ má svoje výhody a nevýhody: Galovia sú dobrí obrancovia, Germáni útočníci a Rimania sú univerzálni. V hre si hráč zlepšuje surovinové polia, stavia budovy, trénuje vojakov, útočí na ostatných hráčov, alebo nadväzuje s ostatnými hráčmi spojenectvá. Na ôsmich slovenských serveroch je registrovaných viac ako 15 000 hráčov a počet sa stále zvyšuje.

V hre sa dostávate do osobného kontaktu s inými, reálnymi hráčmi, kde môžete spolupracovať ekonomicky (posielať si suroviny), alebo vojensky (spolupracovať na útokoch, podporovať sa). Ako už je spomenuté vyššie, cieľom hry je postaviť Div Sveta na úroveň 100, ktorý podlieha neustálemu útoku iných hráčov, preto je potrebná na jeho udržanie mocná armáda.

Čas hry sa pohybuje medzi 4 mesiacmi na speed serveroch a 10 mesiacmi na obyčajných. Cieľom hry je postaviť Div Sveta (hráčmi často označovaný ako DS). Hru možno hrať bezplatne, hráč má širšie možnosti, pokiaľ si priplatí nadstavbový balíček. Aktuálna je verzia Travian 4.4, ktorá vo viacerých smeroch hru vylepšuje.

Existuje aj nová verzia Travianu a to Travian Kingdoms ktorá obsahuje viac herných prvkov.

Budovy

Surovinové
 Drevorubač – zvyšuje produkciu  dreva.
 Hlinená baňa – zvyšuje produkciu hliny.
 Železná baňa – zvyšuje produkciu železa.
 Obilné pole – zvyšuje produkciu obilia.
 Píla – zvyšuje produkciu dreva, najviac o 25 % pri úrovni 5 (každá úroveň +5 %).
 Tehelňa – zvyšuje produkciu hliny, najviac o 25 % pri úrovni 5 (každá úroveň +5 %).
 Zlieváreň – zvyšuje produkciu železa, najviac o 25 % pri úrovni 5 (každá úroveň +5 %).
 Mlyn – zvyšuje produkciu obilia, najviac o 25 % pri úrovni 5 (každá úroveň +5 %).
 Pekáreň – spolu s mlynom zvyšuje produkciu obilia o 50 % pri úrovni 5 (každá úroveň +5 %).
 Sklad surovín – s rastúcou úrovňou rastie kapacita skladu pre drevo, hlinu a železo.
 Sýpka – s rastúcou úrovňou rastie kapacita skladu pre obilie.

Vojenské
Kováč – zlepšuje útok a obranu jednotiek (každá úroveň +1,5 %).
Turnajové ihrisko – zvyšuje rýchlosť útočiacich vojakov.
Zhromaždisko – odtiaľ armáda útočí.
Kasárne – tréning pechoty.
Stajne – tréning jazdy.
Dielňa – tréning a výroba katapultov a baranidiel.
Akadémia – výskum nových druhov jednotiek.
Veľké kasárne – možnosť trénovať viac jednotiek pechoty súčasne (nemôžu byť postavené v hlavnej dedine).
Veľké stajne – možnosť trénovať viac jednotiek jazdy súčasne (nemôžu byť postavené v hlavnej dedine).
Pasce – chytajú útočníkove jednotky do pascí, ktoré si môže útočník oslobodiť, alebo ich obranca prepustí (môžu byť postavené iba Galmi).
Žriedlo – znižuje spotrebu obilia koní a urýchľuje ich tréning o 1 % za každú úroveň (môže byť postavené iba Rimanmi).
Pivovar – V Pivovare je varené osviežujúce pivo ktoré robí jednotky odvážnejšie a silnejšie v bitke ( +1 % za úroveň), (môže byť postavený iba v hlavnej dedine), (môže byť postavené iba Germánmi).
Dvor hrdinov – tréning hrdinu (od 10. úrovne je hráčovi umožnené obsadiť susedné oázy).

Infraštruktúra
 Mestské hradby - zvyšujú obranný bonus jednotiek patriacich dedine ktoré sa v nej pri útoku nachádzajú (môže byť postavené iba Rimanmi).
Zemná hrádza - zvyšujú obranný bonus jednotiek patriacich dedine ktoré sa v nej pri útoku nachádzajú (môže byť postavené iba Germánmi).
Palisády - zvyšujú obranný bonus jednotiek patriacich dedine ktoré sa v nej pri útoku nachádzajú (môže byť postavené iba Galmi).
Hlavná budova – v hlavnej budove sa zvyšuje rýchlosť stavby budov a polí
Trhovisko – na trhovisku sa obchoduje so surovinami, zvyšovanie úrovne zväčšuje počet obchodníkov.
Ambasáda – v ambasáde bývajú diplomati, na prvej úrovni môže hráč vstúpiť do aliancie, od tretej úrovne môže vytvoriť vlastnú alianciu.
Palác – je palác, kde býva kráľovná a kráľ. Odporúča sa stavať v dedine, ktorú chcete mať ako hlavnú.
Rezidencia – malý palác v ktorom prebýva kráľovná, kráľ počas návštevy dediny.
Obchodná kancelária – v obchodníci – zvyšuje sa ich kapacita.
Kamenár – zvyšuje odolnosť budov proti útoku (môže byť postavený iba v hlavnej dedine).
Veľký sklad – zvyšuje skladovú kapacitu.
Veľká sýpka – zvyšuje skladovú kapacitu.
Div sveta - potom čo je postavený na úroveň 100, hráč, ktorý ho postavil, vyhral

Externé odkazy 
 www.travian.sk – slovenská mutácia hry
 t4.answers.travian.sk – slovenské FAQ

Online hry
Počítačové hry